बैंगन का भर्ता
बैंगन भर्ता (मसला हुआ बैंगन) भारतीय उपमहाद्वीप का एक व्यञ्जन है। बैंगन का भर्ता भारतीय उपमहाद्वीप के सभी राष्ट्र के राष्ट्रीय व्यञ्जनों का एक भाग है। यह एक शाकाहारी व्यञ्जन है जिसे बैंगन से बनाया जाता है जिसे लकड़ी के कोयले व सीधी आग पर भुना जाता है। इससे इसमें एक धुएँ के स्वाद आ जाता है। भुने और मसले बैंगन को तब कटे हुआ टमाटर, कान्दे, अदरक, लहसुन, जीरे, हरी-भरी धनिया पत्ती, मिर्च, काली मिर्च, और सरसों के तेल व किसी वनस्पति तेल में भुना जाता है। पारम्परिक रूप से यह पकवान बहुत बार बाटी (गक्कड़) रोटी व पराँठे के साथ खाया जाता है और चावल, रायता, दही सलाद के साथ भी परोसा जाता है। बिहार और उत्तर प्रदेश जैसे राज्यों में इसे लिट्टी के साथ परोसा जाता है। भारत में यह जम्मू, बुंदेलखंड मध्यप्रदेश हिमाचल, गुजरात, कर्नाटक, बिहार, महाराष्ट्र, पंजाब और पश्चिम बंगाल सहित कई राज्यों के व्यञ्जनों का भाग है। अन्य भारतीय उपमहाद्वीप के देशों में भी यह प्रचलित है।